กาชื่อ สุพันธุ์ ประธานสภาอุตสาหกรรมแห่งประเทศไทย
นายเกรียงไกร เธียรนุกูล รองประธานสภาอุตสาหกรรมแห่งประเทศไทย (ส.อ.ท.) และประธานคณะอนุกรรมการฟื้นฟูเศรษฐกิจหลังโควิด-19 ของส.อ.ท. เปิดเผยว่า ส.อ.ท.ได้กำหนดประชุมการประชุมใหญ่สามัญประจำปี 2563 วันที่ 29 ก.ค.นี้ เพื่อเลือกตั้งประธาน ส.อ.ท. เนื่องจากนายสุพันธุ์ มงคลสุธี ประธาน ส.อ.ท. คนที่ 16 ดำรงตำแหน่งครบวาระ 2 ปี (ปี 2561-2563) โดยสมาชิกยืนยันว่า จะสนับสนุนนายสุพันธุ์ให้เป็นประธาน ส.อ.ท.ต่ออีก 1 สมัย เพื่อให้งานทั้งหมดที่วางไว้ได้มีการขับเคลื่อนต่อเนื่อง โดยเน้นที่จะทำให้อุตสาหกรรมมีส่วนกระตุ้นเศรษฐกิจและการจ้างงานเมื่อเร็วๆนี้ ผู้บริหาร ส.อ.ท.ได้ระดมสมองในการปรับยุทธศาสตร์ของส.อ.ท.เพื่อตอบโจทย์ให้ภาคอุตสาหกรรม ได้รับรู้ข่าวสารและแนวทางช่วยเหลือสมาชิก เพื่อรองรับผลกระทบหลังโควิด-19 ที่จะเกิดการเปลี่ยนแปลงหลายด้าน จากการหารือขณะนี้เอกชนยังคงกังวลเศรษฐกิจของประเทศไทยครึ่งปีหลัง ที่ประเทศไทยและโลก ยังเผชิญกำลังซื้อที่ลดต่ำลง ซึ่งอาจส่งผลกระทบต่อธุรกิจโดยเฉพาะเอสเอ็มอี ไม่อาจประคองตัวเองให้อยู่รอดได้ และจะนำไปสู่สึนามิเศรษฐกิจในที่สุดทั้งนี้ ในระยะสั้นๆนี้ ส.อ.ท. มีความกังวลว่าภาวะเศรษฐกิจครึ่งปีหลัง ที่แม้ว่าประเทศไทยและหลายๆประเทศเริ่มคลายล็อกดาวน์ ทำให้กิจการส่วนใหญ่กลับมาเปิดได้ แต่เศรษฐกิจ ที่ถดถอยทั้งประเทศไทยและโลกยังคงส่งผลต่อกำลังซื้อที่ลดต่ำ และโควิด-19 ยังไม่รู้ว่าจะจบลงเมื่อใดเพราะประเทศไทย ก็พึ่งพิงการส่งออก และรายได้จากการท่องเที่ยว ซึ่งอาจทำให้ธุรกิจบางรายโดยเฉพาะเอสเอ็มอี อาจต้องปิดกิจการก็จะกระทบต่อเนื่องเป็นสึนามิเศรษฐกิจแต่จะรุนแรงระดับใดเท่านั้นที่ไม่มีใครทราบได้ เช่น อาจรุนแรง 5 หรือ 9 ริกเตอร์.
นายเกรียงไกร เธียรนุกูล รองประธานสภาอุตสาหกรรมแห่งประเทศไทย (ส.อ.ท.) และประธานคณะอนุกรรมการฟื้นฟูเศรษฐกิจหลังโควิด-19 ของส.อ.ท. เปิดเผยว่า ส.อ.ท.ได้กำหนดประชุมการประชุมใหญ่สามัญประจำปี 2563
ส.อ.ท.,เลือกตั้งประธาน ส.อ.ท.,สุพันธุ์ มงคลสุธี,สภาอุตสาหกรรมแห่งประเทศไทย